วัดเก่าแก่สมัยกรุงศรีอยุธยารายรอบชุมชนริมคลองบางหลวง
ปาริชาติ ประคองจิตร์
ชุมชนในละแวกคลองบางหลวงเป็นย่านชุมชนเก่าแก่ที่มีมาช้านาน ที่มาของความเป็นบางข้าหลวงหรือบางหลวงในปัจจุบันนั้น ย้อนไปตั้งแต่รัชสมัยพระเจ้าตากสิน ที่เมื่อครั้งทรงย้ายเมืองหลวงจากกรุงศรีอยุธยามาตั้งเมืองหลวงใหม่ที่กรุงธนบุรีศรีมหาสมุทร บรรดาขุนนางข้าราชการใหญ่น้อยจึงพากันอพยพมาตั้งรกรากสร้างบ้านเรือนอาศัยอยู่กันตามริมฟากน้ำฝั่งปากคลองตลาด ส่วนย่านฝั่งธนฯ เป็นบ้านศิลปิน เป็นบ้านที่รับเลี้ยงเด็ก ฝ่ายหญิงชื่ออารีย์ ฝ่ายชายเป็นนายทหารอากาศ รายรอบไปด้วยร้านค้าเป็นตลาดอยู่ริมคลองบางหลวง จึงมักเรียกกันว่าคลองบางข้าหลวงแต่นั้นมา แล้วค่อยกร่อนสั้นมาจนเรียกว่าคลองบางหลวงในทุกวันนี้ บ้านศิลปินก่อตั้งขึ้นเมื่อวันที่ ๙ มิ.ย.๒๕๕๓ เป็นบ้านไม้เก่าทรงมะนิลารูปตัวแอล สร้างล้อมเจดีย์เก่าสมัยกรุงศรีอยุธยา เป็นเจดีย์ย่อมุมไม้สิบสอง สันนิษฐานว่าเป็น ๑ ใน ๔ ของเจดีย์ แต่ละทิศที่กำหนดเขตพื้นที่เก่าของวัดกำแพง บ้านหลังนี้เป็นของตระกูลช่างทองเก่าแก่ ต่อมาปรับปรุงบ้านเป็นสถานที่ท่องเที่ยว ด้านบนของอาคารเปิดเป็น Gallery สถานที่โชว์ผลงานศิลปะเพื่อให้คนรักศิลปะและบุคคลทั่วไปเข้าชมวันเสาร์-อาทิตย์ เมื่อค้นคว้าเรื่องราวความเป็นมาของชุมชนในสารานุกรมวิกิพีเดียเสรี ในส่วนลักษณะทางกายภาพคลองบางหลวงนั้น ย้อนกลับไปได้ถึงครั้งกรุงศรีอยุธยา รัชสมัยสมเด็จพระไชยราชาธิราช ราวปี พ.ศ.๒๐๘๕ ได้โปรดเกล้าฯ ให้มีการขุดคลองลัดขึ้น เชื่อมลัดจากแม่น้ำเจ้าพระยาสายเดิมที่มีลักษณะอ้อมลดเลี้ยว โดยขุดเชื่อมระหว่างปากคลองบางกอกน้อย ลัดตัดตรงไปยังปากคลองบางกอกใหญ่ เรียกว่าคลองลัดบางกอก ยังผลให้สายน้ำจากคลองลัดที่พุ่งตรงแรงและเร็วเกิดขยายตัวกว้างออก สายน้ำเปลี่ยนทิศทางเดินจากคลองลัดบางกอกกลายเป็นแม่น้ำสายใหญ่ คือแม่น้ำเจ้าพระยาดังที่เห็นในปัจจุบัน ที่มา : ปาริชาติ ประคองจิตร์. (11 เมษายน 2564). วัดเก่าแก่สมัยกรุงศรีอยุธยารายรอบชุมชนริมคลองบางหลวง. ไทยโพสต์.5.
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
ชุมชนริมคลองบางหลวง
แหล่งท่องเที่ยว